
	1.
	Likumprojekts
(5) Bez komisijas atļaujas ir aizliegts veikt kara upuru pārapbedījumus, veikt būvdarbus kara upuru apbedījuma vietās, kapsētās, kā arī izveidot jaunas kara upuru apbedījuma vietas.
	Iebildums
un par "5.pants- Atļaujas izsniegšana kara upuru apbedījumu vietu izpētei un kara upuru pārapbedīšanai."

Kara upuru apbedījumu saglabāšanas komisija dublē Rīgas valstspilsētas pašvaldības kapsētu kapavietu uzturētāju un Veselības inspekcijas tiesības dot piekrišanu mirstīgo atlieku pārapbedīšanai.

Bez Kara upuru apbedījumu saglabāšanas komisijas atļaujas Rīgas valstspilsētas pašvaldības kapsētās nevarēs veikt nekādus būvdarbus. Pašvaldībai tiks radīts nesamērīgs administratīvs slogs pieprasīt minētās atļaujas.
 
Piedāvātā redakcija
-
	Jānis Cunskis (LLPA)

	2.
	Likumprojekts
(6) Komisijai ir šādi uzdevumi:
	Iebildums
Rīgas valstpilsētas pašvaldība neveic atsevišķu kapavietu uzturēšanu.
Augstākminētais neietilpst Rīgas valstpilsētas pašvaldības Kapsētu pārvaldes pienākumos un tam nav paredzēti budžeta līdzekļi.

Nav saprotams kāds ir tiesiskais pamats, lai  likumprojektā ietvertā Kara upuru apbedījumu saglabāšanas komisija būtu tiesīga dot norādījumus pašvaldībām kara upuru kapsētu un atsevišķu kapavietu saglabāšanu un uzturēšanu. Šādi norādījumi var būt tikai ar rekomendējošu raksturu.

Likumprojekts paredz pienākumu nodrošināt netraucētu piekļuvi kara upuru kapsētai un atsevišķai kapavietai, tomēr nav saprotams ar kādiem līdzekļiem to varēs panākt, ja, piemēram, nepieciešams šķērso vairākiem īpašniekiem piederošus nekustamos īpašumus.

 
Piedāvātā redakcija
-
	Jānis Cunskis (LLPA)

	3.
	Likumprojekts
 Ziņas par kara upuru apbedījumiem, kas apzināti līdz šā likuma spēkā stāšanās brīdim, pašvaldības, fiziskās un juridiskās personas sniedz  biedrībai "Brāļu kapu komiteja" līdz 2025. gada 31. janvārim.
	Iebildums
Pašvaldību rīcībā nav detalizēta informācija par kara upuru apbedījumu vietām, kara upuru vārdiem un uzvārdiem. Ja šāda informācija būtu jāapzina, tas prasīs būtiskus pašvaldības resursus un nav saprotams kā šādu uzdevumu vispār iespējams izpildīt, kā arī nav iespējams prognozēt izmaksas.
 
Piedāvātā redakcija
-
	Jānis Cunskis (LLPA)

	4.
	Likumprojekts
1) ievērot normatīvos aktus, kā arī  komisijas priekšlikumus par kara upuru kapsētu un atsevišķu kapuvietu saglabāšanu un uzturēšanu;
	Priekšlikums
Priekšlikumi pēc savas būtības un to jēgas ir ar ieteikuma raksturu, minētajā normā pašvaldībām kā arī citām personām ir noteikts kā pienākums ievērot komisijas priekšlikumus.

Ņemot vērā minēto ir pārvērtējams 3.panta sestās daļas 2.punktā noteiktais komisijas uzdevums “sniegt priekšlikumus par kara upuru kapsētu un atsevišķu kapuvietu saglabāšanu un uzturēšanu”
Piedāvātā redakcija
-
	Jānis Cunskis (LLPA)



